CELEX: 32021D1787
Language: hr
Date: 2021-10-05 00:00:00
Title: Odluka Vijeća (EU) 2021/1787 od 5. listopada 2021. o stajalištu koje treba zauzeti u ime Europske unije u okviru Međunarodnog vijeća za žitarice u pogledu izmjene definicije „žitarice” ili „žitarica” u Konvenciji o trgovini žitaricama iz 1995.

11.10.2021   
               
               
                  HR
               
               
                  Službeni list Europske unije
               
               
                  L 359/103
               
            
         ODLUKA VIJEĆA (EU) 2021/1787
         od 5. listopada 2021.
         o stajalištu koje treba zauzeti u ime Europske unije u okviru Međunarodnog vijeća za žitarice u pogledu izmjene definicije „žitarice” ili „žitarica” u Konvenciji o trgovini žitaricama iz 1995.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Unija je Odlukom Vijeća 96/88/EZ (1) sklopila Konvenciju o trgovini žitaricama iz 1995. („Konvencija”), koja je stupila na snagu 1. srpnja 1995.
                  
               
                     (2)
                  
                  
                     U članku 2. stavku 1. točki (e) Konvencije definira se značenje „žitarice” ili „žitarica” za potrebe Konvencije. Članovi Međunarodnog vijeća za žitarice mogu odlučiti izmijeniti tu definiciju u skladu s člankom 32. Konvencije.
                  
               
                     (3)
                  
                  
                     Tajništvo Međunarodnog vijeća za žitarice 14. svibnja 2021. predložilo je dodavanje mahunarki u definiciju „žitarice” ili „žitarica” u članku 2. stavku 1. točki (e) Konvencije s učinkom od 1. studenoga 2021. U skladu s tim prijedlogom „leća, suhi grašak, slanutak, suhi grah, druge mahunarke i njihovi proizvodi uključuju se u definiciju ‚žitarice’ ili ‚žitarica’ u članku 2. stavku 1. točki (e) Konvencije o trgovini žitaricama iz 1995.”.
                  
               
                     (4)
                  
                  
                     U skladu s Definicijama i klasifikacijom proizvoda (nacrt), 1994., Organizacije za hranu i poljoprivredu Ujedinjenih naroda „Mahunarke su jednogodišnji leguminozni usjevi kod kojih unutar mahune nastaje između jednog i dvanaest zrna ili sjemenki različite veličine, oblika i boje. Upotrebljavaju se kao hrana i hrana za životinje.”.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru Međunarodnog vijeća za žitarice u pogledu izmjene definicije „žitarice” ili „žitarica” u Konvenciji jer je proširenje opsega proizvoda Međunarodnog vijeća za žitarice dodavanjem mahunarki u definiciju „žitarice” ili „žitarica” u interesu Unije,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Međunarodnog vijeća za žitarice jest da se glasuje za izmjenu članka 2. stavka 1. točke (e) Konvencije o trgovini žitaricama dodavanjem mahunarki u definiciju „žitarice” ili „žitarica”, u skladu s prijedlogom koji je 14. svibnja 2021. podnijelo Tajništvo Međunarodnog vijeća za žitarice.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Luxembourgu 5. listopada 2021.
            
               
                  Za Vijeće
               
               
                  Predsjednik
               
               A. ŠIRCELJ
            
         
         
            (1)  Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).